
Z A P I S N I K
5. sjednice Vijeća Mjesnog odbora Poljanice,

održane 27. listopada 2021.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.


Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 5. sjednicu Vijeća Mjesnog odbora.

Vijeće jednoglasno prihvaća tekst zapisnika 4. sjednice Vijeća, održane dana 22. rujna 2021.
Na prijedlog predsjednice, Vijeće  jednoglasno utvrđuje
D N E V N I    R E D:

1. Zahtjevi za povremeno korištenje prostora mjesne samouprave, Dubrava 203 – donošenje zaključka;
a) Dom za starije osobe „Dubrava“
b) Zagrebačko dijabetičko društvo
2. Prijedlog sanacije oštećenja kanalica u ulici 3. Novoselski odvojak kod kbr. 14 – donošenje zaključka;
3. Zahtjev za postavljanje uspornika prometa u ulici 2. Novoselski odvojak – donošenje zaključka;

4. Orezivanje drveća i grmlja uz ogradu objekta mjesne samouprave – donošenje zaključka;

5. Pitanja, prijedlozi i obavijesti
Ad 1. 
Zahtjevi za povremeno korištenje prostora mjesne samouprave, Dubrava 203
Na osnovu zahtjeva za povremeno korištenje prostora mjesne samouprave Dubrava 203 koje su podnijeli dosadašnji korisnici prostora, Vijeće jednoglasno donosi
ZAKLJUČAK

Odobravaju se zahtjevi za korištenje prostora koji su predani u roku Gradskom uredu za mjesnu samoupravu u Područnom uredu Dubrava u terminima kako slijedi:
a) Dom za starije osobe „Dubrava“
ponedjeljak 

10,00 – 14,00 sati
utorak


10,00 – 12,00 sati

četvrtak

10,00 – 12,00 sati

b) Zagrebačko dijabetičko društvo
utorak


16,00 – 18,00 sati






četvrtak

16,00  - 18,00 sati
Ad 2. Prijedlog sanacije oštećenja kanalica u ulici 3. Novoselski odvojak kod kbr. 14
Nakon terenskog izvida na lokaciji ulice 3. Novoselski odvojak kod kućnog broja 14, utvrđena su oštećenja na asfaltu i kanalicama po sredini ulice gdje se zbog oštećenja zadržava veća količina vode, te je potrebno sanirati navedena oštećenja.
Vijeće jednoglasno donosi 

ZAKLJUČAK

Predlaže se izvršiti sanaciju kanalica i oštećenja u asfaltu u ulici 3. Novoselski odvojak kod k.br.14, te zahtjev uputiti nadležnoj službi na postupanje.
Ad 3. Zahtjev za postavljanje uspornika prometa u ulici 2. Novoselski odvojak
Predsjednica upoznaje vijećnike sa zahtjevom stanovnika ulice 2. Novoselski odvojak koji je u ime stanovnika iste ulice podnio gospodin Ivančić Miroslav, kojim se traži postavljanje naprava za smirivanje prometa (uspornika) u ulici. Obrazloženo je da istom ulicom automobili prilikom skretanja iz ulice Klin jure neprimjerenom brzinom što ugrožava sigurnost pješaka i ostalih sudionika u prometu.
Vijeće jednoglasno donosi 

ZAKLJUČAK

Vijeće daje pozitivno mišljenje na zahtjev stanovnika ulice 2. Novoselski odvojak te predlaže postavljanje uspornika prometa na navedenoj lokaciji.
Ad 4. Orezivanje drveća i grmlja uz ogradu objekta mjesne samouprave
Predsjednica informira vijećnike da je do konca tekuće godine planom bilo predviđeno krajobrazno uređivanja dvorišta prostora mjesne samouprave ali dva mjeseca prije kraja radovi nisu izvršeni.

Obzirom da je unutar i izvan ograde prostor zarastao u raslinje i grmlje
Vijeće jednoglasno donosi 

ZAKLJUČAK

Traži se od nadležne službe (Zrinjevac) da izvrši orezivanje, oblikovanje i uređenje zelenila i grmlja unutar i s vanjske strane ograde mjesne samouprave, Dubrava 203. 
Ad 5. Pitanja, prijedlozi i obavijesti
· predsjednica je vijećnike upoznala s informacijama s posljednje koordinacije koje su se odnosile na aktivnosti, radove i utrošak sredstava s pozicije komunalnih aktivnosti za područje GČ Gornja Dubrava
· predsjednica je upoznala članove Vijeća sa aktualnim informacijama vezanim za izgradnju kanalizacijske mreže u Novoselskoj ulici (u tijeku je ponovno ishođenje građevinske dozvole),

· vijećnici su također upoznati sa trenutnom situacijom vezano za uređenje parka i dječjeg igrališta u 5. Poljanicama, prema dostupnim informacijama iako je planirano za ovu godinu neće biti izvršeni radovi (klupe se neće dodavati jer ih po projektu ima dovoljno, a igrala i antistresne podloge se neće mijenjati zbog nedostatka sredstava),

· vijećnik Ladislav Plantić moli da se na idućoj koordinaciji postavi pitanje „ jesu li svi javni hidranti priključeni na vodovod i u funkciji u slučaju potrebe „

· predsjednica je vijećnicima iznijela prijedlog da osim nje i ostali članovi Vijeća povremeno prisustvuju koordinaciji u GČ kako bi se bolje upoznali s radom tijela GČ i MS – vijećnici su prihvatili prijedlog 
Dovršeno u  19,00 sati
KLASA:026-02/21-002/1878

URBROJ:251-06-11-513-21-2

U Zagrebu, 27. listopada 2021.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
